cyanic-selkie/wikianc huggingface dataset:
Edīte Bērda
Edīte Bērda (en; dzimusi, mirusi ) bija britu šaha problēmiste.
Publicējusies ar segvārdu Mrs. William James Baird.
dzīves apraksts
Šaha kompozīcija
Savas pirmās kompozīcijas publicējusi 1888. gadā. Mūžā publicējusi vairāk nekā 2000 šaha kompozīcijas. Lai gan viņa ieguva 15 pirmās godalgas, pirmā vieta Hackney Mercury trīsvilču turnīrā 1893. gadā bija viņas augstākais sasniegums.
Uzdevumu piemēri
Uzdevuma risinājums:
Vienkāršā pūslīšēde
Vienkāršā pūslīšēde (grc, herpēs — ‘ēde’, la) ir infekcijas slimība, kuru izraisa vienkāršais herpesvīruss (herpes simplex virus, HSV).
Parasti slimības izraisītie pūslīšveida izsitumi veidojas uz lūpām (izsitumus parasti sauc par aukstumpumpām) un ārējiem dzimumorgāniem. Izsitumi parasti izzūd pēc 2—4 nedēļām. Pēc laika perioda, kurā cilvēkam ir simptomi, var sekot periods bez simptomiem. Sākumā var būt smagāks stāvoklis (ar drudzi, muskuļu sāpēm, palielinātiem limfmezgliem, galvassāpēm). Laika gaitā aktīvās slimības perioda biežums un smagums samazinās.
Efektīvākā metode, ar kuras palīdzību var izvairīties no dzimumorgānu infekcijas, ir atturēšanās no vaginālā, orālā un anālā seksa. Risku saslimt nedaudz samazina prezervatīva lietošana. Cilvēki, kas ir inficējušies, infekcijas izplatīšanās ātrumu var samazināt, ik dienu lietojot pretvīrusu zāles. Nav izstrādāta vakcīna; ja cilvēks ir inficējies, slimība nav izārstējama.
Visā pasaulē ar HSV-1 vai HSV-2 ir inficēti 60—95% pieaugušo. Ar HSV-1 parasti inficējas bērnībā. Ar HSV-1 ir inficēti 70—80% cilvēku ar zemu sociālekonomisko statusu un apmēram 40—60% cilvēku ar paaugstinātu sociālekonomisko statusu. 2003. gadā ar HSV-2 bija inficējušies apmēram 536 miljoni cilvēku (16% visas pasaules iedzīvotāju), augstāki rādītāji bija starp sievietēm un jaunattīstības valstīs. Lielākā daļa ar HSV-2 inficēto cilvēku neapzinās, ka viņi ir inficējušies.
Pavlo Ernandess
Pavlo Ernandess (es, dzimis ) ir Čīles futbolists, pussargs. Kopš 2018. gada spēlē Argentīnas kluba Club Atlético Independiente sastāvā.
Ragumuiža
Ragumuiža (agrāk arī Ragi) ir apdzīvota vieta Jelgavas novada Svētes pagastā. Izvietojusies pagasta dienvidrietumos Bramberģes strauta krastos pie autoceļa V1075 11 km no pagasta centra Svētes, 20 km no novada domes Jelgavā un 67 km no Rīgas.
Apdzīvotā vieta veidojusies ap bijušās Ragu muižas (Ragenhof) centru. Ragumuižā atradusies Jēkabnieku pagasta valde un skola.
Nikolae Jorga
Nikolae Jorga (dzimis, miris ) bija rumāņu vēsturnieks, rakstnieks un politiķis. Viens pazīstamākajiem Rumānijas vēsturniekiem, no 1931. līdz 1932. gadam - Rumānijas premjerministrs. Jorgas nacionālistiskie un tradicionālistiskie uzskati ietekmējuši Rumānijas intelektuāļu diskursu 20. gadsimtā.
Mācījies Jasu universitātē, kā arī Parīzē un Berlīnē. 1895. gadā Bukarestē kļuva par vēstures profesoru. 1905. gadā publicēja divsējumu darbu Geschichte des rumänischen Volkes ("Rumāņu tautas vēsture"). No 1908. līdz 1912. gadam publicēja Osmaņu impērijas vēstures pētījumu Geschichte des osmanischen Reiches piecos sējumos, bet no 1936. līdz 1939. gadam publicēja monumentālo Istoria Românilor ("Rumānijas vēsture") desmit sējumos.
1907. gadā tika ievēlēts Rumānijas paralmentā. 1910. gadā nodibināja Rumānijas Nacionāldemokrātisko partiju. Atbastīja sava bijušā skolnieka, Rumānijas karaļa Karola II autoritāro režīmu. 1940. gadā Jorgu nolaupīja un nogalināja fašistiskās Dzelzs gvardes kaujinieki.
Montserata Kabaļe
Saņēmusi dažādus apbalvojumus, tai skaitā Grammy balvu.
Valsrodes putnu parks
Valsrodes putnu parks (Weltvogelpark Walsrode) ir zoodārzs, kas atrodas Lejassaksijas federālajā zemē Vācijas ziemeļrietumos, netālu no Valsrodes pilsētas. Sugu skaita un platības ziņā tas ir pasaulē lielākais putnu parks (pasaulē lielākais putnu skaits ir Jurongas putnu parkā Singapūrā). Zoodārzā mītošās vairāk kā 675 sugas pārstāv visus zemeslodes kontinentus un klimatiskās zonas. Pavasarī parkā uzzied dažādi dekoratīvie augi, un šajā gadalaikā tas vienlaicīgi ir gan putnu parks, gan botāniskais dārzs.
Putnu dārzā ir vairāki aviāriji un brīvdabas iežogojumi. Atsevišķu putnu māju iekštelpas iekārtotas bez nožogojumiem. Zoodārza apmeklētāji tur var aplūkot brīvi lidojošus putnus apstākļos, kas pēc iespējas pietuvināti to dabiskajai videi.
Plašā brīvdabas laukumā tiek demonstrēti piekūnu, papagaiļu un citu putnu lidojumi. Skatītājiem iespējams vērot dzīvnieku barošanu, kā arī piedāvāta iespēja pašiem piedalīties atsevišķu sugu barošanā.
Alfonso VIII
Alfonso VIII (es; dzimis, miris ) bija Kastīlijas un Toledo karalis no 1158. līdz 1214. gadam.
Francijas Nacionālā basketbola līga
Francijas Nacionālā basketbola līga (fr; LNB) ir augstākā basketbola līga Francijā, kas dibināta 1987. gadā. Līga ir iedalīta divās divīzijās — Pro A (pirmā) un Pro B (otrā). Pro A divīzijā spēlē 16 klubi, savukārt Pro B — 18 klubi. Visvairāk čempiontitulus (7) ir izcīnījis Élan Béarnais Pau-Orthez klubs.
Trejs Hārdijs
Džeimss Edvards "Trejs" Hārdijs III (en; dzimis ) ir amerikāņu vieglatlēts, startē daudzcīņā.
Viņš 2009. gada Pasaules čempionātā Berlīnē izcīnīja uzvaru ar 8790 punktiem. Pēc diviem gadiem Tegu viņš šo panākumu atkārtoja, šoreiz izcīnīdams 8607 punktus. Piedalījies arī 2008. gada Pekinas vasaras olimpiskajās spēlēs, taču sacensības nepabeidza, tomēr pēc četriem gadiem Londonā izcīnīja sudraba medaļu, piekāpjoties vienīgi tautietim Eštonam Ītonam. Izcīnījis sudraba medaļu septiņcīņā 2010. gada Pasaules čempionātā telpās Dohā ar 6184 punktiem.
Kulpenes ezers
Kulpenes ezers (arī Kuļpines ezers, Kulpines ezers, Kulpīnes ezers ir ezers Balvu novada Susāju pagasta centrālajā daļā.
Ietek 2 grāvji, viens no tiem no Lukašu ezera, iztek strauts uz Vjadas upi. Dibens — dūņains, dūņu slānis - 1 līdz 2,5 metri biezs. Krasti - zemi, austrumu pusē - lēzeni. Ūdens krāsa - brūnūdens.
Makrofīti - niedres, grīšļi, kosas, skalbes, papardes, cūkauši, ūdensrozes, glīvenes, ežgalvītes. Ezerā dzīvo līdakas, asari, raudas, karūsas, līņi.
Cietķērsas
Cietķērsas (la) ir krustziežu dzimtas ģints ar kosmopolītisku izplatības areālu. Liela daļa no ģintī klasificētajām sugām, tostarp dārza cietķērsa, tiek audzētas izmantošanai pārtikā un dažas tiek izmantotas tautas medicīnā.
Apraksts
Lielākā daļa cietķērsu sugu ir viengadīgi lakstaugi ar garu mietsakni. Stublāja lapas parasti ir iegarenas, bet rozetē esošās lapas ir platākas. Ziedi ir mazi, zaļgani vai bālgani, izvietoti blīvos ķekaros. Auglis parasti ir plakans pākstenītis.
Klasifikācija
Ģints ir aprakstīta vairākkārt — tai ir vairāk nekā 30 heterotipiski sinonīmi, un, atkarībā no autora, ģintī tiek klasificētas 175 līdz vairāk par 260 sugām.
Latvijā ir sastopamas šādas cietķērsu sugas:
Lietotāju radīts saturs
Lietotāju radīts saturs ir attiecas uz mediju lietotāju veidoto un publicētajiem materiāliem. Tie var būt gan ziņu portālu komentāri, gan saturs, kuru auditorija veido sociālajos medijos, gan arī pēc mediju redakciju iniciatīvas veidots un iesniegts saturs. Jaunā medija kontekstā, kur tiek uzskatīts, ka lietotājam ģenerēts saturs ir svarīgs gan produkta vērtības, gan apmaiņas vērtības ziņā, patērētājs dažādos veidos piedalās ziņu veidošanā.
Lietotāju radīta satura veidi
Tādas vietnes kā Blogger, Flickr, Vikipēdija un YouTube sniedz iespēju lietotājiem kļūt par satura veidotājiem un padarīt šo saturu pieejamu plašai auditorijai.
Lietotāju radīts saturs ļauj veidot un labot saturu:
Fani
Internets ir devis populārās kultūras cienītājiem iespēju sadarboties ar līdzīgi domājošiem cilvēkiem un dalīties domās, interpretācijās un novērtējumos dažādos tīmekļa forumos. Kopš 60. gados notikušās populārās kultūras sabrukuma ir sākusies fanu kultūras attīstība, taču jau no paša sākuma internets izrādījās svarīgs saziņas veicinātājs. Pēc tam, kad tā sāka darboties kā „dzīvās kultūras” joma, kurā pavairoja tādus žanrus kā zinātniskā fantastika un alternatīvais roks, tā ir ievērojami paplašinājusies. Fans veicina satura radītāju dziļāku izpratni par to, kā viņu darbs tiek interpretēts un novērtēts.
Tiešsaistes kopienas
Plašu tiešsaistes platformu klāstu piedāvā tiešsaistes kopiena, kuru pamatā ir kopīga, lietotāju radīta satura vai padomu dalīšanās. Šajās kopienās regulāri notiek informācijas apmaiņa un veidojas savstarpēji kontakti.
Waze
Platforma, kas darbojas, pamatojoties uz lietotāju radītu saturu, Waze — viedtālruņu lietotne — ir veidota, lai palīdzētu autovadītājiem izvairīties no sastrēgumiem, policijas kontrolēm vai negadījumiem. Aplikācijai ir arī degvielas cenu salīdzināšanas funkcija, kuras pamatā ir vadītāju ziņojumi par pašreizējām cenām, palīdzot autovadītājiem atrast lētākās degvielas uzpildes stacijas. Waze informē par labāko maršrutu, tostarp par policiju, negadījumiem. Waze kopiena paļaujas uz tās dalībnieku aktīvu iesaistīšanos.
Grigorijs Mēbess
Sarakstījis lekciju kursu "Okultisma enciklopēdijas kurss" (Курс Энциклопедии Оккультизма), kas publicēts grāmatā. 1926. gadā padomju drošības iestādes (OGPU) Mēbesu kopā ar piekritējiem arestēja. Izsūtīts uz Siktivkaru, kur miris.
Lietotāju radīts saturs
Sociālie mediji
Facebook, Instagram un citi sociālie mediji piedāvā iespēju veidot dažādas domubiedru grupas līdzīgi domājošiem cilvēkiem. Piemēram, grupas par automašīnām vai makšķerēšanu ir ļoti daudz. Instagram atsauces tags #car ir izmantots gandrīz 33 miljons reižu. Vēl populārākas ir tīmekļa vietnes, kas specializējas auto filmu veidošanā, uzrunājot konkrētas auditorijas, kuras var uzskatīt par kopienām. Piemēram, YouTube kanāls „Motor trend” nodrošina simtiem klipu, kuros brauc un testē labākās mašīnas. Kanālam ir vairāk nekā 4,6 miljoni abonementu un kopā 1,3 miljardi video.
Sprakšķu virsdzimta
Sprakšķu virsdzimta (Elateroidea) ir sprakšķuveidīgo vaboļu infrakārtas (Elateriformia) virsdzimta. Sprakšķu virsdzimtā ir 18 dzimtas. Lielākā dzimta ir sprakšķu dzimta (Elateridae), kas apvieno apmēram 10 000 sugu.
Leļi
Leļi (arī Lieļi, latgaliešu: Lieli) ir ciems Viļakas novada Susāju pagastā. Izvietojies pagasta austrumu daļā 1,6 km no pagasta un novada centra Viļakas un 248 km no Rīgas.
Apdzīvotā vieta izvietojusies uz rietumiem no Viļakas, nomaļus no valsts autoceļiem.
Sprakšķu virsdzimta
Sprakšķu virsdzimtā vēl nesenā pagātnē bija 16 dzimtas. Bet turpinot vaboļu pētījumus, ir izdalītas dažas jaunas dzimtas: Anischiidae un Podabrocephalidae
Mūsu zeme (dziesma)
"Mūsu zeme" jeb "Daugav’ abas malas" ir Jāņa Norviļa patriotiska latviešu kora dziesma jauktajam korim. Dziesmas vārdi ir daļa no Raiņa poēmas (sērdieņu dziesmas) "Daugava", kas sacerēta Šveicē Pirmā pasaules kara laikā un tika pabeigta 1918. vai 1919. gadā. Tās pirmais izdevums parādījās Bermontiādes laikā 1919. gada septembrī. 1935. gadā Siguldas jauktā kora vadītājs un Siguldas Dziesmu dienu virsdiriģents Jānis Norvilis ar dzejojuma "Daugav’ abas malas" vārdiem sacerēja kora dziesmu.
Pēc Otrā pasaules kara Norviļa "Daugav’ abas malas" un "Svēts mantojums" bija visbiežāk dziedātās dziesmas trimdas latviešu nacionālos sarīkojumos. Dziesmu pēc vairāk nekā 40 gadu aizlieguma atkal publiski dziedāja 1988. gada 7. oktobra tautas manifestācijā "Par tiesisku valsti" Mežaparka Lielajā estrādē, vēlāk arī citos Atmodas laika masu pasākumos.
"Daugav’ abas malas" bija iekļauta 1990. gada XX Vispārējo latviešu Dziesmu svētku programmā, kad to dziedāja Dziesmu svētku kopkoris.
2018. gadā "Mūsu zeme" ieguva 90. vietu Radio SWH organizētajā LVtop100 aptaujā.
Vārdi
Dziesmas vārdi:
Salavata Julajeva piemineklis
Salavata Julajeva piemineklis (ba, ru) ir 1967. gadā uzstādīts piemineklis baškīru nacionālajam varonim Salavatam Julajevam Baškortostānas galvaspilsētā Ufā. Atrodas pakalna virsotnē Belajas upes labajā, stāvajā krastā un redzams no tālas apkārtnes. Kļuvis par vienu no Baškortotānas simboliem, attēlots tās ģerbonī.
Piemineklis ir 9,8 metrus augsts (14 metrus kopā ar postamentu). Tas veidots no čuguna, kas apklāts ar bronzu, bet postaments — no granīta. 1967. gadā uzstādītā pieminekļa autors ir osetīnu izcelsmes tēlnieks Soslanbeks Tavasijevs, kurš par šo darbu 1970. gadā ieguva PSRS Valsts prēmiju.
Augusts Buhholcs
Augusts Buhholcs (August Wilhelm Buchholtz, dzimis Rīgā, miris  Rīgā) bija vācbaltiešu pedagogs, bibliofīls, numismāts un kolekcionārs. Vēstures un senatnes pētītāju biedrības dibinātājs un tās vēlākais direktors.
Biogrāfija
Augusts Buhholcs piedzima Rīgā, Aleksandra Buhholca un Karolīnes Buhholcas (dzim., Polchow) ģimenē. No 1821. līdz 1824. gadam Tartu Universitātē studēja teoloģiju, bet 1823. gadā tur kopā ar 10 draugiem dibināja Rīgas vācbaltiešu korporāciju Fraternitas Rigensis. Pēc studiju beigšanas Augustu uzņēma onkuļa, mācītāja Benjamiņa Bergmana (viņš bija precējies ar Augusta Buhholca mātes jaunāko māsu) ģimenē, kur viņš kalpoja par bērnu skolotāju, kā arī Rūjienas pastorātā. Šajās mājās Augusts iepazinās ar Bergmaņu dzimtas bibliotēku, kas bija kļuvusi slavena jau Benjamiņa tēva, apgaismotāja Gustava Bergmana dzīves laikā. Šeit tika rosināta Augusta mīlestība uz grāmatām un Livonijas vēsturi. Tāpat kā lielākā daļa šī laika izglītoto teologu, Augusts Buhholcs prata latviešu valodu, kuru viņš bija apguvis jau studiju gados, un 30 gadus strādāja par Latviešu literārās biedrības sekretāru.
1828./1829. gada ziemas semestrī Augusts kā brīvklausītājs studēja Heidelbergas Universitātē. Vēlāk apceļoja Vāciju un Šveici. Pēc atgriešanās Rīgā notika izšķiršanās par labu pedagoga karjerai. Tika uzsākta skolotāja privātprakse, bet no 1834. gada viņš kopā ar jaunības dienu draugu Karlu Bornhauptu vadīja skolu. No 1848. līdz 1865. gadam Augusts vadīja savu personīgo skolu ar internātu.
Kārlis Draviņš
Kārlis Draviņš (dzimis, miris ) bija latviešu filologs, valodnieks un kultūras darbinieks.
Augusts Buhholcs
Biogrāfija
1833./1834. gadā Augusts piedalījās Vēstures un senatnes pētītāju biedrības dibināšanā. Biedrības Direktorijā Augusts darbojās no 1839. gada 30. augusta, kad tika ievēlēts par biedrības bibliotekāru. Viņa dēls Arnds rakstīja, ka "Augusts bija dzimis bibliotekārs." Savā darbības laikā Augusts apstrādāja un kataloģizēja: Rīgas Pilsētas bibliotēku, Bruņiniecības bibliotēku, Vēstures un senatnes pētītāju biedrības, kā arī vairākas privātās bibliotēkas.
Kārlis Draviņš
Biogrāfija
Dzimis 1901. gada 30. decembrī Pastendē, studējis baltu filoloģiju Latvijas Universitātē (1928—1938), piedalījies akadēmiskās organizācijas „Ramave” dibināšanā (1929), Latviešu valodas lektors Tartu Universitātē (1940—1944). Devies bēgļu gaitās uz Zviedriju (1944), strādājis zinātnisku darbu Lundas Universitātes Slāvu valodu institūtā. Trimdā turpinājis „Ramaves” darbu, būdams izdevuma "Ceļi" redaktors (1966—1986). Miris 18.01.1991 Lundā, urna ar viņa pelniem apbedīta Stendes Bungu kapos.
Augusts Buhholcs
Biogrāfija
No 1842. gada Augusts strādāja par Himzeļa muzeja numismātikas kolekcijas konservatoru. No 1860. gada līdz pat savai nāvei Augusts tika pārvēlēts Vēstures un senatnes pētītāju biedrības direktora amatā.
Augusts Buhholcs bija daudzpusīgs vēstures pētnieks un aktīvs kolekcionārs. Dzīves laikā tika kolekcionētas monētas, ģerboņi, portreti, grāmatas un dažādi rokraksti. Pāri par 13 000 vienībām lielā numismātikas un citas Augusta Buhholca kolekcijas 1875. gadā tika deponētas Vēstures un senatnes pētītāju biedrībai.
Kārlis Draviņš
Zinātniskā darbība
Pētījis senos Latvijas rakstus, dialektus, vietvārdus. Agrīnie pētījumi par dzimtās Stendes vietvārdiem un personvārdiem, vēlāk par veclatviešu rakstu un rakstnieku vēsturi vispār. Aprakstījis agrīnas latviešu tēvreizes, 17. gs. latviešu ābeces, publicējis darbus par Georgu Manceli, Paulu Einhornu, Jāni Reiteru, Georgu Elgeru u.c., darbi daļēji pārtulkoti vācu valodā.
Rakstos par valodniecību, kopā ar Veltu Rūķi-Draviņu izdevis Stendes dialekta aprakstu piecās daļās, vācu valodā (1955-1962, 2010). Grāmatā „Kurzemē aizgājušajos laikos: atmiņas, nostāsti, vērojumi” (2000) plaši aprakstītas Stendes un Ziemeļkurzemes lauku dzīves ieražas, tās sociālā dzīve, uzturs, apģērbi, darbi, ēkas un ticējumi laika posmā līdz 20. gs sākumam.
Līdztekus grāmatām publicējies arī starptautiskajā, kā arī latviešu trimdas periodikā. Iesaistījies diskusijās par Latvijas kultūras un valodniecības jautājumiem, ieteicis jaunvārdus, tai skaitā “dators” ar atvasinājumiem, kā “minidators”, “datorvadība” u.c., toreizējās “elektroniskās skaitļošanas mašīnas” vietā (1970), rakstījis par iespējamo Rīgas Melngalvju nama atjaunošanu (1971). Bibliogrāfijā pavisam kopā vairāk nekā 400 publikāciju.
1411. gads
1411. gads bija parastais gads, kas pēc Jūlija kalendāra sākās ceturtdienā.
Enduro/X
Enduro/X ir atvērtā pirmkoda ziņojumapmaiņas starpprogrammatūras platforma starpprocesu sakaru (interprocess communication, IPC) nodrošināšanai. Platforma ir paredzēta reāllaika mikropakalpojumu lietojumprogrammu izveidei, izmantojot klasterizācijas iespēju, kas ļauj savienot divas vai vairākas instances vienādranga veidā. Projektu attīsta Latvijas uzņēmums SIA Mavimax.
Enduro/X izmanto atmiņā uzturētas POSIX vai System V kodola rindas, kas nodrošina augstu transakciju caurlaidspēju starp procesiem un starp serveriem. Platforma izpildlaika sistēmās ļauj uzlikt ielāpus bez pakalpojuma pārtraukuma. Sistēma pārrauga procesus un restartē tos pēc avārijas vai pakarināšanas. Sistēmas konfigurāciju var dinamiski pārlādēt.
Enduro/X ir rakstīta C valodā un nodrošina C un C++ dabiskos lietojumprogrammu saskarnes (API). Sistēmas pamatā ir sevi pierādījuši API, piemēram, X/Open grupas XATMI un XA. Enduro/X ir Oracle Tuxedo paplašināts aizstājējs.
Vēsture
Enduro/X izstrāde tika sākta 2009. gadā. Tas bija slēgta pirmoda projekts Latvijas uzņēmumā SIA ATR Baltic. Pirmie klienti (galvenokārt bankas) tika iekļauti sistēmā 2012. gada beigās, kad Enduro/X sasniedza versiju 1.0.
Projekta pirmkods tika atvērts 2015. gadā ar versiju v2.3.2. No tā brīža visa izstrāde kļuva pieejama publiski. Līdz versijai 6.0 Enduro/X bija pieejams ar licenci GNU GPLv2, bet sākot ar 6.0 versiju projekts tika izlaists ar GNU AGPLv3 licenci.
2017. gada februārī ATR Baltic Enduro/X projektu pārdeva SIA Mavimax ar pilnām tiesībām uz pirmkodu un noslēgtajiem līgumiem.
Tehnoloģija
Sākot no 2.6.12 versijas, Enduro/X darbojas uz Linux kodoliem. Viskritiskākā Linux iezīme ir epoll POSIX rindās. Šī Linux funkcionalitāte nodrošina mehānismu "viena rinda — vairāki serveri", kur Enduro/X serveri aptaujā rindas. Enduro/X izstrādātāji panāca EPOLLEXCLUSIVE karoga iekļaušanu Linux kodolā (sākot ar versiju 4.5). Ielāps uzlaboja Enduro/X atbildi gadījumā, ja simtiem izpildītāju sniedz vienu un to pašu pakalpojumu. Īpaši kodols vairs neraisa "ganāmpulka" tipa uzvedību, sākot darboties visiem rindā gaidošajiem binārajiem kodiem. Tagad tiek pamodināts tikai viens pakalpojuma izsaukuma uztvērējs. Dažās darba slodzēs Enduro/X lietojumprogrammas saņem ievērojamu pastiprinājumu. Testa pārbaudēs ielāps palielināja darba slodzes veiktspēju no 860 sekundēm līdz 24 sekundēm.
Sākot ar Enduro/X versiju 3.1.2 tika pievienots atbalsts FreeBSD, IBM AIX (6.1 un 7.1 versija) un Oracle Solaris V11. Versijā 3.1.2 tika ieviests eksperimentāls atbalsts Apple macOS un Cygwin. Unix platformā, kur ir pieejamas Posix rindas, tās tiek izmantotas tā, lai katram ATMI servera un servisa pārim būtu atvērta atsevišķa rinda, un zvanītāja pakalpojums izvēlētos rindu apļkārtes režīmā. Tā kā MacOS operētājsistēmā nav atbalsta Posix rindā, Enduro/X izmanto emulētas Posix rindas, kuru pamatā ir atmiņas kartēti faili tandēmā ar Posix pavediena procesa koplietotiem mutesiem. FreeBSD arī var aptaujāt Posix rindas, tādējādi Enduro/X uz FreeBSD darbojas kā Linux ar "viena rinda — vairāki serveri" (SQMS) ziņojumu izplatīšanas pieeju. FreeBSD aptauja tiek veikta ar kqueue palīdzību.
Ar versiju 6.0 IPC mehānismu vietā tiek izmantotas System V rindas Unix platformām, izņemot FreeBSD un Linux. System V rinda arī nodrošina "viena rinda — vairāki serveri" efektīvai slodzes līdzsvarošanai. Lai ielādētu līdzsvaru SQMS režīmā ar System V rindām, XATMI serveris ir jākonfigurē, lai izmantotu pieprasījuma adresi (loģiskais kanāls / rinda), kurā visi XATMI serveri reklamē vienus un tos pašus pakalpojumus. Šis rindas režīms ir pieejams Oracle Solaris un IBM AIX. MacOS joprojām tiek izmantota emulētā Posix rinda.
Veiktspēja
Enduro/X starpprogrammatūrai ir izveidoti vairāki etalonuzdevumi, kas liecina, ka tā diezgan labi konkurē ar Oracle Tuxedo un ZeroMQ. Enduro/X bija par 30 % ātrāks nekā Tuxedo 56 KB datu bloku diapazonā. Enduro/X bija ievērojami ātrāks nekā ZeroMQ 10 — 20 KB diapazonā. Arī testi ar RabbitMQ parādīja Enduro/X stiprumu un apsteidza konkurentu. RPC izsaukumiem Enduro/X bija vairākas reizes priekšā, vienīgi tikai izsaukumu nosūtīšanā RabbitMQ bija nedaudz tuvāk Enduro/X.
Apakšsistēmas
Enduro/X satur dažādus apakšmoduļus, kas paplašina lietojumprogrammu servera un starpprogrammatūras funkcionalitāti.
Rindošanas apakšsistēma
Enduro/X nodrošina rindošanas apakšsistēmu ar nosaukumu TMQ (Transactional Message Queue). Šī iespēja nodrošina pastāvīgas rindas, kas ļauj lietojumprogrammām skaidri iekļaut rindas un dzēst ziņojumus no nosauktajām rindām. Rindas var kārtot pēc ziņojuma rindā ievietošanas laika pēc LIFO vai FIFO sistēmas. Rindas pārvalda ar XA saderīgs resursu pārvaldnieks, kas ļauj rindu operācijām piedalīties dalītās transakcijās. Tiek nodrošināts automatizēts rindas pāradresēšanas līdzeklis, kas noņems ierakstus no rindas un izsauks saistītos Enduro/X ATMI pakalpojumus, novietojot atbildes ziņojumu saistītā atbildes rindā un neveiksmīgos ziņojumus kļūmju rindu.
Konfigurācijas pakalpojumi
Enduro/X piedāvā lietojumprogrammām izmantot uz ini faila balstītu konfigurācijas lasīšanu, izmantojot īpašu XATMI serveri, kas ir pakotnē ar nosaukumu cconfsrv. Izmantojot standarta tpcall, parasti lietotāja lietojumprogramma var lasīt konfigurācijas failus (var būt atsevišķi ini faili vai mape ar tiem). Metode ļauj izmantot apakšsadaļas ar atslēgas un vērtības pārmantošanu no galvenās sadaļas.
Izsekošanas reģistrēšanas pakalpojumi
Enduro/X ieviesa jaunu API funkciju kopu ar nosaukumu tplog. Tas ļauj lietotājam izmantot tās pašas uz C balstītas augstas veiktspējas atkļūdošanas reģistrēšanas iespējas, ko Enduro/X izmanto iekšēji. Visu reģistrēšanu var novirzīt pēc pavedienu bāzes failiem. Ir arī API pieprasījumu reģistrēšanai, kas nozīmē, ka lietotājs un Enduro/X var veikt reģistrēšanu atsevišķos failos katram pieprasījumam (piemēram, reģistrēt pēc sesijas identifikatora, pēc lietotājvārda utt.).
Application Server for Go
Application Server for Go (ASG) ir saistījumu projekts virs Enduro/X. Autori šos saistījumus uzskata par lietojumprogrammu serveri Go valodai, jo Golang projekti ir saistīti statiski, un pēc noklusējuma tiem nav tādu elementu kā komponenti. Enduro/X ļauj palaist atsevišķus izpildāmos bināros kodus, kas ir bezstatusa pakalpojumui. Šos pakalpojumus var atkārtoti ielādēt bez pakalpojuma pārtraukuma. Platforma arī ļauj veikt dalītu transakciju apstrādi, izmantojot Golang. Izstrādātāji nodrošina Go valodai modificētus Oracle DB OCI8 draiverus, kas atbalsta XA transakcijas.
Enduro/X-PHP
PHP5 valodai ir pieejami pilna klienta saistījumi. Klienta PHP procesi var kompilēt ielādējamu moduli vai kompilēt Enduro/X procesu PHP iekšienē. Ja PHP process darbojas kā klients, tam jāatrodas Enduro/X lietojumprogrammu vidē, ko var veikt, kad lietojumprogramma tiek viesota pie tā paša lietotāja, kur darbojas PHP lietotne (piemēram Apache), vai PHP lietotājam, kas izveido mikrovidi, kura, izmantojot tpbridge procesu, tālāk savienojas ar galveno lietojumprogrammu serveri.
Enduro/X-Perl
Perl skriptēšanas valodai ir pieejami klienta un servera saistījumi.
Riteņbraukšana 1896. gada vasaras olimpiskajās spēlēs — grupas brauciens vīriešiem
Grupas brauciens vīriešiem bija viena no sešām riteņbraukšanas disciplīnām un vienīgā šosejas riteņbraukšanas disciplīna, kas bija iekļauta olimpisko spēļu programmā.
Sacensības notika 12. aprīlī. Tajās startēja 7 sportisti no 3 valstīm. Starta vieta bija Maratonas pilsētā, bet finišs Atēnās. Sportistiem bija jāveic 87 kilometrus gara distance.
Par pirmo olimpisko čempionu šajā disciplīnā kļuva Grieķijas sportists Aristidis Konstantinidis. Sudraba medaļu izcīnīja Vācijas sportists Augusts fon Gēdrihs, bet bronzas medaļu izcīnīja Lielbritānijas sportists Edvards Batels.
Šīs medaļas piešķīra Starptautiskā Olimpiskā komiteja ar atpakaļejošu datumu. Spēļu laikā uzvarētājiem tika piešķirta sudraba medaļa, bet turpmākās vietas netika apbalvotas.
Valstis
Iekavās norādīts sportistu skaits no attiecīgās valsts.
Sammallahdenmeki
Sammallahdenmeki (fi) bronzas laikmeta akmenskrāvumu kapavietas Somijas dienvidrietumos, pie Raumas pilsētas. Apbedījumi ir vieni no iespaidīgākajem Skadināvijā. 1999. gadā vieta tika iekļauta UNESCO Pasaules mantojuma sarakstā.
Atrasti 33 akmenskrāvumi, kuros apbedījumi veikti no 1500. — 500. gadam p.m.ē. Senvieta pirmoreiz aprakstīta 1878. gadā. 1891. gadā četros no akmenskrāvumiem veikti arheoloģiskie izrakumi.
Valsts aizsargājamie kultūras pieminekļi Rēzeknes novadā
Šajā lapā apkopoti valsts aizsargājamie kultūras pieminekļi Rēzeknes novadā.
Mėnuo Juodaragis
Mėnuo Juodaragis (MJR; no lietuviešu valodas — 'Mēness melnradzis' vai 'Melnragu mēness') ir kopš 1995. gada rīkots baltu kultūras, tautas mūzikas un alternatīvās mūzikas brīvdabas festivāls, viens no lielākajiem un senākajiem neatkarīgās mūzikas pasākumiem Baltijā.
Vēsture
Pirmais Mėnuo Juodaragis notika 1995. gada 10. novembrī Verbišķu laukos netālu no Molētiem, kur uz vienu vakaru spontāni sapulcējās padsmit jauniešu domubiedru grupa, un uzstājās 5 grupas: Wejdas, Solus, Akys, Sovijus un Sala.
Nākamais festivāls tika rīkots pēc gandrīz diviem gadiem — 1999. gada 2. maijā — turpat Verbišķos. Šoreiz tas ilga divas dienas, un tajā kopā ar Lietuvas grupām Sala, Ha Lela, Angis, Sovijus, Pievos, Laumė, Akys un Wejdas uzstājās arī tumšā ambienta grupa King Lear's Convulsions no Latvijas. Savukārt no 2000. līdz 2002. gadam augusta pēdējā nedēļā ar vietējās pašvaldības atbalstu Mėnuo Juodaragis notika Utenas rajona Sudeiķos, pie Alauša ezera. 2006. gadā festivāls finansiālu un organizatorisku iemeslu dēļ nenotika.
2009. gadā Mėnuo Juodaragis notika uz salas Zarasu ezerā. Festivāla tēma bija zirgi, un tajā uzstājās vairāk nekā 40 grupas, tostarp Trokšņu iela un Baobabs no Latvijas. Togad Dangus 500 eksemplāros laida arī klajā 30 festivāla mūziķu lielākoties īpašu un iepriekš neizdotu skaņdarbu izlases dubultdisku ''Mėnuo Juodaragis. Rinktinė ( ' Mėnuo Juodaragis''. Izlase'). Izdevuma pirmajā diskā ar nosaukumu Priešpilnis ('Augošs mēness') iekļauti 15 Lietuvas mūziķu skaņdarbi, bet otrajā diskā ar nosaukumu Delčia ('Vecs mēness') — 15 pārējo valstu mūziķu skaņdarbi.
2010. gada sakļautā (mazā) festivāla norises vieta bija Aukštadvaris, bet 2011. gadā festivāls atkal atgriezās uz salas Zarasu ezerā. Tā gada festivāla sauklis bija „Kur sutartines vij pasaules... Tava cilts Tevi sauc!” (Kur sutartinės pina pasaulius... Tavo gentis Tave šaukia!) Mėnuo Juodaragis tēma bija lietuviešiem raksturīgā daudzbalsīgā dziedāšanas tradīcija — sutartines un lietuviešu valodas atdzimšana —, un festivālā uzstājās vairāk nekā 45 mūzikas grupas un mūziķu, tostarp Laimas Muzykanti un DJ Olivers no Latvijas.
2012. gada festivāls bija veltīts putniem un Lietuvas aviācijas vēsturei, kam par godu Zarasos notika gaisa balonu sacensības un gaisa balonu nakts parāde ar īpašu mūzikas un gaismu šovu. Festivālā uzstājās vairāk nekā 50 grupas, tostarp arī etno ska grupa Vējam Kabatā no Latvijas. Kopš 2012. gada festivālu daļēji atbalsta Lietuvas Republikas Kultūras ministrija.
2013. gadā festivāla tēma bija „Brāļi latvieši”, ko pavadīja sauklis „Laiks brāļiem satikties” (Metas broliams susitikti). Togad Mėnuo Juodaragis uzstājās 11 mūzikas grupas un folkloras kopas no Latvijas — Iļģi, Skyforger, Auļi, Grodi, Vilki, Ēnu kaleidoskops, Dzelzs Vilks, Miglas asni, Bēdu vēstnesis, STandART un Green Novice —, kā arī divi latviešu dīdžeji: DJ Olivers un DJ Dambis. Savukārt kino un lekciju programmā bija iekļauta latviešu valodas apmācība, dažādas lekcijas par latviešu kultūru, mitoloģiju, zīmēm un to līdzību ar lietuviešu kultūru, kā arī latviešu filmas. Par festivāla vēstnešiem izvēlēts ASV lietuviešu podnieks Vlads Rukša (Vladas Rukša) un viņa draugs ASV latviešu grāmatsējējs Alfrēds Stinkuls, kuriem Losandželosā piederēja baltu suvenīru veikals.
2016. gadā Mėnuo Juodaragis mainīja norises vietu no salas Zarasu ezerā uz salu Dūburu ezerā, Zarasu rajonā, netālu no Dusetām. 19. festivāla tēma bija „Mājas”, un tā galvenie mākslinieki bija slovēņu avangarda mūzikas grupa Laibach, bet no Latvijas festivālā uzstājās Saucējas, Gas of Latvia un Hypnopython. Festivālu apmeklēja ap 5000 cilvēku. Norises vietas maiņu festivāla rīkotāji skaidroja šādi: Pārcelt festivālu uz jaunu vietu rosināja vairāki apstākļi. Proti, Zarasos, kur pēdējā laikā bija šo svētku mājvieta, tajās pašās brīvdienās paredzēts liels starptautisks sporta pasākums, savukārt, mēs jau daudzus gadus esam metuši skatienus uz ainaviski izteiksmīgo salu Dūbura ezera hidrogrāfiskajā liegumā. Salas īpašā vēsturiskā vide, simtgadīgie ozoli un sapņainas noskaņas rosinošie dabasskati festivāla „Mėnuo Juodaragis” noskaņām ir īpaši piemēroti.
2017. gadā ar Pērkonam veltītu festivālu tika atzīmēta tā 20. gadskārta. Festivāla galvenie mākslinieki bija norvēģu tradicionālās tautas mūzikas grupa Wardruna, bet no Latvijas Mėnuo Juodaragis uzstājās Auļi, Tautumeitas, Daba San un Hipstokrātija.
2018. gadā Mėnuo Juodaragis tēma bija burvības, un tā biļešu skaits bija ierobežots līdz 3000 biļetēm. Festivāla galvenie mākslinieki bija eksperimentālās tautas mūzikas grupa Heilung, bet Latviju Mėnuo Juodaragis pārstāvēja Ēnu kaleidoskops, kas festivālā uzstājies arī 2007., 2010. un 2013. gadā.
Tēmu pavedieni
Kopš 2003. gada festivālam tiek izvēlēts viens vai vairāki ar baltiem, baltu dzīvesziņu un Lietuvu saistīti „tēmu pavedieni” (temų gijos), kas atspoguļojas attiecīgā gada dalībniekos un to priekšnesumos, kā arī citos festivāla pasākumos un vispārējā noformējumā. Festivāla tēmu pavedieni laika gaitā:
Programma
Mėnuo Juodaragis uzstājušies dažādi tradicionālās un mūsdienu tautas mūzikas (neofolka, folkroka, folkmetāla u.t.t.), darkwave, avangarda, elektroniskās mūzikas, eksperimentālās mūzikas, rokmūzikas, smagā metāla un daudzu citu žanru mūziķi. Līdz 2016. gadam festivālā bija trīs skatuves  — Lielā skatuve, Priežu skatuve (Pušyno scena) un Ziemeļu skatuve/Dainu skatuve (Šiaurinė scena/Dainų scena), bet kopš 2016. gada to skaits ir palielināts līdz četrām — Folk skatuves (Folk scena), uz kuras galvenokārt uzstājas tautas mūziķi, Egļu skatuves (Eglyno scena), uz kuras lielākoties uzstājas elektroniskās mūzikas izpildītāji un dīdžeji, kā arī Dūbura skatuves (Dūburio scena) un Lielās skatuves (Didžioji scena; 2017. gada festivālā pārdēvēta par Pērkona skatuvi (Pērkūno scena)), uz kurām uzstājas pārējie, parasti lielākie un slavenāki mūziķi. Rituālās mūzikas un atsevišķas akustiskās uzstāšanās notiek arī pie Lielā ozola (Didysis ąžuolas).
Festivālā, līdztekus mūzikas programmai, darbojas arī amatu ciems (Amatų kiemas), deju, kino un lekciju teltis, kā arī notiek tradicionālie rituāli, izstādes, vakarēšana, ekskursijas, pārgājieni, sporta pasākumi un sacensības (futbolā, regbijā, orientēšanās, ristīnī, lokšaušanā, ritinī).
Amatu ciemā visa festivāla laikā savus darinājumus pārdod un ar dažādām meistardarbnīcām un paraugdemonstrējumiem uzstājas galdnieki, kalēji, maiznieki, stiklpūši, ādas amatnieki, kaulgrebji, kokgrebji, drēbnieki, audēji, dārznieki, podnieki, rotkaļi, zāļotāji, aldari, senie tetovētāji u.c. amatnieki no Lietuvas un citām valstīm. Kopš 2016. gada festivālā darbojas arī Bērnu ciematiņš (Vaikų kiemutis) ar īpašu bērniem paredzētu programmu — animācijām, priekšnesumiem, mūzikas programmu, spēlēm, pasakām un nodarbībām, bet 2018. gadā iekārtots atsevišķs Burvību ciems (Burtų kiemas) ar zāļotājiem, astrologiem un maģijas pētniekiem.
Minam Juodaragin
Kopš 2005. gada tiek rīkota riteņbraukšana Minam Juodaragin, kurā apmeklētāji tiek aicināti uz festivālu doties ar divriteni. Dalībniekiem iespējams vai nu pievienoties riteņbraucēju grupām no lielākajām Lietuvas pilsētām, vai arī doties atsevišķi. Minam Juodaragin iepriekš jāreģistrējas un, ja ceļā uz festivālu veikti vairāk nekā 100 km, rīkotāji riteņbraucējam piešķir atlaidi festivāla biļetei, īpašu dāvanu un nodrošina riteņa bezmaksas tehnisko apskati.
Einam Juodaragin
2018. gadā ieviesta jauna tradīcija — pārgājiens Einam Juodaragin, kurā apmeklētāji aicināti uz festivālu doties kājām. Einam Juodaragin iepriekš jāreģistrējas un, ja ceļā uz festivālu mēroti vairāk nekā 100 km, rīkotāji gājējam piešķir atlaidi festivāla biļetei, piemiņas zīmi un ekskursiju pa Molavēnu apkārtni. Pārgājiens sākās Kauņā četras dienas pirms festivāla sākuma.
Jānis Straume (komponists)
Jānis Straume (1861-1929) bija latviešu komponists, rakstnieks un kritiķis. Ārrīgas dziedāšanas biedrības priekšnieks un kora diriģents, laikraksta "Dienas Lapa" teātra recenzents, publicējis recenzijas laikrakstā "Tēvija", bija latviešu strēlnieku organizācijas komitejas sekretārs, strādāja par mūzikas skolotāju Rīgas komercskolā.
Dzīvesgājums
Dzimis 1861. gada 28. septembrī Druvienas pagasta Ķempos, saimnieka ģimenē. Mācījās Druvienas pagastskolā un Tirzas draudzes skolā. Muzikālo izglītību ieguva pie Ernesta Vīgnera. Viņa pirmā publikācija bija dzejolis "Labu nakt!" laikrakstā "Mājas Viesis" (1877), sacerēja stāstus un lugas "Vagars" un "Zaņķis". Sastādīja latviešu dzejas antoloģiju "Dzejas rota".
Komponēja daudz kora dziesmu, kļuva pazīstams III Vispārīgajos latviešu Dziedāšanas svētkos ar kompozīciju "Pa upes viļņiem straujajiem". Sastādījis kora dziesmu krājumu "Dziesmu pagalms" un "Mūzikas rakstu krājumu", krājumus "Mūsu mūzikas mākslinieki" un "Rokas grāmata kora dziedātājiem". Kopā ar E. Prūsi sastādīja krājumu "Brīvības dziesmas".
Publicēja materiālus par J. Cimzi, J. Bētiņu, A. Jurjānu un J. Vītolu. Žurnāla "Mūzikas nedēļa" redaktors.
Miris 1929. gada 19. septembrī Rīgā, apbedīts Meža kapos.
Ķempēni
Ķempēni ir mazciems Valmieras novada Ēveles pagastā, kas ir veidojies ap Ķempēnu muižu.
Piemineklis bojā gājušajiem jūrniekiem un zvejniekiem
Piemineklis bojā gājušajiem jūrniekiem un zvejniekiem ir nozīmīgs mūsdienu piemineklis un apskates vieta Liepājā.
Tas atrodas Liepājas piejūras parkā, Kūrmājas prospekta galā, uz smilšu vaļņa, kas laikā no 1937. līdz 1938. gadam tika uzbērts no apkārtējo kāpu smiltīm, lai aizsargātu pilsētu no jūras un klejojošām kāpām.
Piemineklis uzstādīts 1977. gadā, to veidojuši arhitekts Gunārs Asaris un tēlnieks Alberts Terpilovskis. Piemineklis tika uzcelts par Okeāna zvejas flotes Liepājas bāzes un zvejnieku kolhoza "Boļševiks" līdzekļiem.
Uz 11 m augstas pamatnes, kas apšūta ar Sāmsalas dolomītu, atrodas bronzā atliets sievietes tēls. Sieviete, pacēlusi roku virs acīm, veras tālu apvārsnī.
Uz pieminekļa pamatnes atrodas plāksne ar latviešu tautas dziesmu:
Dzied vējiņi, klusi, klusi,
Nenes viļņus maliņā;
Guļ jūriņas dzelmītē
Mani mīļi bālēliņi.
2000. gada 8. aprīlī zem šīs plāksnes tika novietota vēl viena — amerikāņu lidotājiem, kuru lidmašīnu virs Baltijas jūras, 14 jūdzes uz rietumiem no Liepājas 1950. gada 8. aprīlī notrieca PSRS Gaisa spēki.
Piemineklis atrodas Liepājas Ceļu pārvaldes pārziņā.
Meklētāji
Filma ir par Amerikas pilsoņu kara veterānu, kas kopā ar adoptēto brāļadēlu dodas meklēt nolaupīto meiteni. Tajā galvenās lomas attēlo Džons Veins, Džefrijs Hanters, Vera Mailsa, Vords Bonds un Natālija Vuda.
Kolgas muiža
Kolgas muiža (, de) ir vēsturiskās muižas komplekss Igaunijā, Harju apriņķa, Kūsalu pagastā.
Neištate (Dose)
Neištate (Dose) (de) ir pilsēta un kopiena (āmte) Vācijā, Brandenburgā, Ostprignicas-Rupīnes apriņķī pie Doses upes. Zirgkopības centrs.
Vēsture
Apdzīvotā vieta dibināta 1407. gadā. 1788. gadā Prūsijas karalis Frīdrihs Vilhelms II Neištatē nodibināja karaliskos staļļus un līdz pat mūsdienām Neištate ir slavens zirgkopibas centrs. Šeit radīta Brandenburgas zirga (Brandenburger Warmblut) šķirne. Kopš 2000. gada pilsēta oficiāli tiek saukta arī par Zirgu pilsētu (Stadt der Pferde).
Kolgas muiža
1230. gadā Dānijas karalis Valdemārs II piešķīra apkārtējās zemes Gotlandes Svētās Marijas klosterim. 1298. gadā Kolga pirmoreiz tika minēta rakstos kā klostera īpašumu centrs. Kolgas muižas arhitektūrai bija aizsardzības būves raksturs. Vecā muižas ēka tika sagrauta Livonijas kara laikā, bet pilnībā nojaukta, modernizējot muižas kompleksu 17. gadsimtā. 1581. gadā Zviedrijas karalis Juhans III uzdāvināja Kolgas muižu karavadonim Pontusam de la Gardi. 1658. gadā muiža kļuva par Stenboku ģimenes īpašumu. 19. gadsimta sākumā mūža nogali šeit pavadīja Rīgas militārais gubernators Kristofs fon Benkendorfs. Muiža tika nacionalizēta 1940. gadā.
1642. gadā tika uzcelta pirmā Kolgas muižas ēka. No 1758. līdz 1768. gadam muižas kungu māja tika būtiski pārbūvēta baroka stilā. 1820. gadā tā vēlreiz tika pārbūvēta klasicisma stilā un šada saglabājušies līdz mūsdienām. 18. gadsimta gaitā muižas kompleksā tika uzceltas daudzas citas ēkas. Mūsdienās, tāpat kā pirms 300 gadiem, muiža ir Stenboku ģimenes īpašums.
Lukašu ezers
Lukašu ezers (arī Lubaša ezers, Lukači ezers, Lukaža ezers, Lukažu ezers, Kluča ezers ir ezers Balvu novada Susāju pagasta centrālajā daļā.
Iztek grāvis uz Kulpenes ezeru.
Amanda Dudamela
Amanda Dudamela Ņūmena (es; dzimusi 1999. gada 19. oktobrī) ir venecuēliešu modele, konkursa Miss Venezuela 2021 uzvarētāja.
Kādēļ vēlu nāci tu
Kādēļ vēlu nāci tu ir komponista Gunāra Freidenfelda labāko dziesmu izlase, kas izdota 2001. gadā.
Izlasē apkopotās dziesmas ierakstītas galvenokārt 70. gadu pirmajā pusē, to papildina arī nesenāki ieraksti.
Edvardo Vargass
Edvardo Vargass (es; dzimis ) ir Čīles futbolists, uzbrucējs, Čīles futbola izlases dalībnieks. Kopš 2020. gada spēlē Brazīlijas kluba Clube Atlético Mineiro sastāvā.
Sasniegumi
Universidad de Chile
Napoli
Tigres UANL
Čīle
Individuālie sasniegumi
Šigejoši Sudzuki
Šigejoši Sudzuki (ja; dzimis, miris ) bija japāņu futbolists, bijis Japānas futbola izlases dalībnieks.
Nacionālā izlase
!Kopā||2||1
Dāvids Cimze
Dāvids Cimze (1822—1872) bija latviešu pedagogs un komponists. Jāņa Cimzes jaunākais brālis, viens no pirmajiem latviešu tautasdziesmu apdarinātājiem.
Strādāja Vecgulbenes draudzes skolā (1843—1845), dažādās skolās Pēterburgā, palīdzēja brālim Jānim Cimzem sastādīt un izdot krājumu „Dziesmu rota”.
Jau pēc viņa nāves Dāvida Cimzes apdare „Kas tie tādi, kas dziedāja” izskanēja 1873. gada I Vispārējo latviešu Dziedāšanas svētku Laicīgās mūzikas koncertā.
Auseklis viņam pēc nāves veltīja šādas rindas:
"Kas tas tādis, kas koklēja
sērdienīšiem dziedājot?
Tas ir tautas vaidelotis,
grūtdienīšu gaudulis.
Tas aizgāja Saules namā,
Gaismas piles pagalmes;
Tur vairs nebirst asariņas,
tur vairs nevaid koklītes.
Tevi apģērbj Dievu dēli
Valsts aizsargājamie kultūras pieminekļi Riebiņu novadā
Šajā lapā apkopoti valsts aizsargājamie kultūras pieminekļi Riebiņu novadā.
Dāvids Cimze
sarkanbaltiem palagiem,
Tevi pušķo Saules meitas
zelta staru vaiņagiem".
4. tramvaju maršruts (Ščecina)
4. tramvaju maršruts ir Ščecinas sabiedriskā transporta tramvaju maršruts, kas kursē no Pomožani (Pomorzany) līdz Kžekovo (Krzekowo). Šis maršruts izveidots 1905. gadā.
4. tramvaju maršrutu apkalpo "Tramwaje Szczecińskie" Pogodno tramvaju depo.
No 2021. gada 7. aprīļa līdz 16. maijam maršruts uz laiku bija slēgts, saistībā COVID-19 pandēmijas izraisīto reisu samazināšanu. 2021. gada 29. maijā maršruts darbība atkal tika apturēta tramvaja sliežu remonta dēļ pilsētas centrā.
Maršruts
Virzienā Pomožani — Kžekovo tramvaji brauc pa šādām ielām: Karavīru iela, Mickēviča iela, Varšavas varoņu avēnija, Jagaiļa iela, Pjastu avēnija, Lielpolijas nemiernieku avēnija un Budišinas iela.
Virzienā Kžekovo — Pomožani tramvaji brauc pa šādām ielām: Budišinas iela, Lielpolijas nemiernieku avēnija, Pjastu avēnija, Jogaiļa iela, Varšavas varoņu avēnija, Mickēviča iela, Karavīru iela.
Pieturvietas
4. tramvaju maršrutā pavisam kopā ir 36 pieturas. Virzienā Pomožani — Kžekovo ir 18 pieturas, bet virzienā Kžekovo — Pomožani ir 18 pieturas.
Ārējās saites
Linie tramwajowe w Szczecinie
Radamels Falkao
Radamels Falkao Garsija Sarate (es; dzimis ) ir kolumbiešu futbolists, spēlē uzbrucēja pozīcijā, Kolumbijas futbola izlases dalībnieks. Pašlaik (2022) pārstāv La Liga klubu Rayo Vallecano.
Profesionāļa karjeru sācis dzimtajā Kolumbijā Lanceros Boyacá kluba sastāvā (aizvadīja tikai astoņas spēles, kurās guva vienus vārtus). 2005. gadā sāka karjeru Argentīnas klubā River Plate, 2008. gadā kluba sastāvā izcīnīja uzvaru Argentīnas Primera División turnīrā. 2009. gadā pārgāja uz Portugāles līgas Porto. Tā sastāvā 2010.—2011. gada sezonā guva uzvaru Portugāles čempionātā, Portugāles kausa izcīņā (vēl šajā turnīrā uzvarēts 2009.—2010. gada sezonā), Portugāles Superkausa izcīņā (uzvarēts arī 2010. gadā), kā arī svinēta uzvara UEFA Eiropas līgā. 2011. gadā Falkao pārgāja uz Spānijas La Liga klubu Madrides "Atletico". Tā sastāvā tika uzvarēts 2011.—2012. gada Eiropas līgā un 2012. gada UEFA Superkausā. Pēc 2012.—2013. gada sezonas pārgāja uz Francijas čempionāta klubu Monaco.
Katrīna (ciems)
Katrīna (agrāk — Katriņa) ir apdzīvota vieta Madonas novada Ērgļu pagastā. Izvietojusies pagasta ziemeļos Meltnes krastos pie autoceļa P31 42,6 km no novada centra Madonas un 118 km no Rīgas.
Radamels Falkao
Falkao divas sezonas pēc kārtas bijis Eiropas līgas rezultatīvākais spēlētājs (2011, 2012). 2010.—2011. gada sezonā pārspēja Jirgena Klinsmana rekordu (15 vārti) par vienā sezonā Eiropas mēroga sacensībās gūtajiem vārtiem (17 vārti). 2012. gadā The Guardian viņu ierindoja 6. vietā pasaules 100 labāko futbolistu sarakstā.
Katrīna (ciems)
Apdzīvotā vieta veidojusies ap bijušās Katriņas muižas (Katharinenhof) centru. Līdz 1933. gadam bija Katriņas pagasta centrs, no 1945. līdz 1953. gadam — Katrīnas ciema padomes centrs.
Radamels Falkao
Sasniegumi
Atlético Madrid
Monaco
Individuālie sasniegumi
Valsts aizsargājamie kultūras pieminekļi Rojas novadā
Šajā lapā apkopoti valsts aizsargājamie kultūras pieminekļi Rojas novadā.
Zelta rīsi
Vēsture
Pirmā ar zelta rīsiem saistītā zinātniskā publikācija parādījās 2000. gadā — Šveices zinātnieks Ingo Potrikus (Ingo Potrykus) un Vācijas zinātnieks Peters Beijers (Peter Beyer) pēc 8 gadus ilgiem pētījumiem prezentēja jaunu biotehnoloģiju, ievietojot rīsa gēnā psy gēnu no narcises un crt I gēnu no augsnes baktērijas Erwinia uredovora. Bēta karotīna deva šajos ģenētiski pārveidotajos rīsos bija neliela, un, lai uzņemtu ieteicamo dienas A vitamīna devu, bija jāapēd vairāki kilogrami zelta rīsu dienā. 2005. gadā Šveicas agroķīmijas un sēklu ražotājs Syngenta radīja otrās paaudzes zelta rīsus, narcises gēna vietā ievietojot kukurūzas gēnu — šajos zelta rīsos bioloģiski pieejamā bēta karotīna daudzums atbilst cilvēka uztura vajadzībām.
A vitamīna trūkuma problēma
Rietumu valstīs izteikta A vitamīna trūkuma problēma nepastāv, jo tas tiek uzņemts ar uzturu (gaļu, oranžas krāsas augiem), bet Āzijas valstīs, kur cilvēku maltītes pamatā ir rīsi, kas nesatur bēta karotīnu, rodas ar A vitamīna trūkumu saistītas veselības problēmas, piemēram, sausās acs sindroms, kas var izraisīt aklumu. A vitamīna trūkums ir cēlonis 1—2 miljoniem nāves gadījumu, 500 000 neatgriezeniska akluma un miljoniem sausās acs sindroma gadījumiem.
Kritika
Zelta rīsu biotehnoloģijas mērķis ir palīdzēt cilvēkiem izvairīties no A vitamīna deficīta radītām veselības problēmām un padarīt veselīgu uzturu pieejamu lielākai sabiedrības daļai, bet ģenētiski pārveidotu rīsu idejai ir arī kritiķi. Greenpeace uzskata, ka zelta rīsu kultivēšana stimulēs plašāku ģenētiski pārveidotu organismu izmantošanu lauksaimniecībā, pastāv bažas, ka zelta rīsu ieviešana lauksaimniecībā veicinātu bioloģiskās daudzveidības samazināšanos. 2008. gadā Pasaules Veselības organizācijas nepietiekama uztura speciālists Frančesko Branka (Francesco Branca) paudis, ka daudz efektīvāk par ģenētiski pārveidotu rīsu ieviešanu lauksaimniecībā būtu mācīt cilvēkiem audzēt burkānus un citus ar A vitamīnu bagātus augus.
Autoceļš V1335
V1335 autoceļš Pievedceļš Miķeļbākai ir Latvijas vietējais autoceļš, kas savieno autoceļu P124 ar Miķeļtorni. Ceļa garums ir 1,4 km, tas visā garumā klāts ar grants segumu un šķērso Ventspils novada Tārgales pagastu.
Malagas "Unicaja"
Malagas "Unicaja" (es) ir profesionāls Spānijas basketbola klubs, kas ir bāzēts Malagā, Spānijā. Klubs tika dibināts 1992. gadā. "Unicaja" spēlē Spānijas Liga ACB un Eirolīgā.
Pastāvēšanas vēsturē klubs ir vienu reizi triumfējis nacionālajā čempionātā (2006), tāpat vienu reizi ieguvis Spānijas kausu (2005). 2001. gadā klubs uzvarēja Korača kausa izcīņā, 2007. gadā ieņēma 3. vietu Eirolīgā.
HK Soči
Pašreizējais sastāvs
''Pēdējoreiz atjaunots 2020. gada 1. oktobrī.''
Islāma terorisms
Islāma terorisms (angļu: Islamic terrorism, arī islāmistu terorisms vai radikālais islāma terorisms) ir teroristisku organizāciju veids, ko raksturo atsaukšanās uz islāma reliģiju kā savas rīcības un mērķu vadmotīvu. Islāma terorismu raksturo nevis atšķirīga cīņas stratēģija, bet gan mērķu un darbību pamatojums reliģijā, t.i., islāma reliģijas dogmās.
Islāma terorisma kā modernā terorisma formas sākotne ir saistāma ar Islāma revolūciju 20. gadsimta 80. gados Irānā, tomēr ir iespējams runāt par islāma terorismu arī mūsdienās. Līdz ar to islāma terorisma kontekstā islāmismam jeb politiskajam islāmam ir būtiska loma, precizējot, "islāma teroristisko organizāciju līderi sola atgriešanos pie saknēm, pie sākotnes, pie tāda dzīvesveida, kas respektē aizgājušo laiku stingro kārtību".